Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: fejlesztéséről szóló 2006. évi CXXXII. törvényben kijelölésre került. A súlyponti kórház többszakmás intézmény
Paragraph Index: 4084

fejlesztéséről szóló 2006. évi CXXXII. törvényben kijelölésre került. A súlyponti kórház többszakmás intézmény (legalább 7 aktív fekvőbetegosztály) esetében ellátást biztosít a betegek részére napi 24 órában, működési engedéllyel rendelkező szakma nyújtása esetén az ellátási területen lévő lakosság legalább 90%-ának 60 perc elérhetőségen belül, sürgősségi és intenzív háttérrel. Amennyiben a súlyponti kórház egyes egységei nem képesek minden beteg számára definitív ellátást nyújtani, a működési engedélyben – majd az ennek alapján kiadott miniszteri tájékoztatóban – meg kell jelölni azt az egészségügyi szolgáltatót, amelynek az érintett szakterületet ellátó egysége a III. progresszív ellátási szinten ezen esetekben ellátási kötelezettséggel bír. 3.8. Egészségpólusok (pólusintézmények) azok az aktív fekvőbeteg-szakellátást végző közfinanszírozott egészségügyi szolgáltatók, amelyek a hazai szakellátásban jelentős szerepet betöltő, magas szakmai kompetenciát felhalmozó egyetemi klinikák, valamint az Országos Területfejlesztési Koncepcióról szóló 97/2005. (XII. 25.) OGY határozat szerinti jelentős gazdasági versenyképességi potenciállal rendelkező centrumtérségek (fejlesztési pólusok) területén a legnagyobb aktív fekvőbeteg-szakellátási kapacitással rendelkező csúcsintézményekként működnek.

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes